Jobo 36 | Beibele Inthaneteng | Phetolelo ya Lefase le Lefsa
36 Elihu a iša pele a re: 2 “Se mphelele pelo go se gokae, gomme ke tla go botšaGore go sa na le mantšu ao nka a bolelelago Modimo. 3 Ke tla tliša tsebo ya ka go tšwa kgole,Ke tla bolela gore toko ke ya Mohlami wa ka.+ 4 Gobane ruri mantšu a ka ga se maaka;Yo a nago le tsebo e phethagetšego+ o na le wena. 5 Bona! Modimo ke yo matla+ gomme a ka se gane motho;Matla a pelo ya gagwe ke a magolo; 6 A ka se dumelele gore motho le ge e le ofe yo kgopo a dule a phela,+Eupša o tla ahlolela bahlaki.+ 7 A ka se tloše mahlo a gagwe go motho le ge e le ofe yo a lokilego;+Gaešita le dikgoši tšeo di lego didulong tša bogoši+—O tla di dudiša ka mo go sa felego gomme di tla phagamišwa. 8 Ge e ba ba tlengwa ka ditlemo,+Ba swarwa ka dithapo tša mohlako. 9 Gona o tla ba botša mabapi le tsela yeo ba itshwarago ka yonaLe ka dikarogo tša bona, ka gobane ba a ikgantšha. 10 O tla khupolla ditsebe tša bona gore ba kwe keletšo,+A re ba furalele se se gobatšago.+ 11 Ge e ba ba ekwa gomme ba mo hlankela,Ba tla fetša matšatši a bona go tše dibotseGomme ba fetša nywaga ya bona ba thabile.+ 12 Eupša ge e ba ba sa kwe ba tla fedišwa+ ka sebetša,+Ba hwa ba se na tsebo. 13 Ba dipelo tše di hlanogilego ba ikgokela kgalefo.+Ba se ke ba llela thušo ka gobane o ba tlemile. 14 Moya wa bona o tla hwa bofseng,+Gomme bophelo bja bona bja fela ba le gare ga bagweba-ka-mmele ba banna ba tempeleng.+ 15 O tla hlakodiša mohlaki mohlakong wa gagwe,A khupolla tsebe ya gagwe gore a mo kwe ge a gateletšwe. 16 O tla ba a go hlakodiša molomong wa tlalelo!+Legatong la wona go tla ba le sebaka se se bulegilego,+ e sego se se pitlaganego,Khomotšo ya tafoleng ya gago e tla ba e nonnego.+ 17 O tla bona kahlolo e lekanego ya Modimo ge a ahlolela ba kgopo;+Kahlolo le toka tšona di tla swarana. 18 O hlokomele gore pefelo+ e se go goketše gore o ope magoswi ka go gegea,Le gona o se dumelele gore topollo+ e kgolo e go fapoše. 19 Na go llela ga gago thušo e tla ba mo go holago?+ Aowa, le tlalelongMaiteko a gago ka moka a magolo a ka se go hole.+ 20 O se ke wa hlologela bošego,Ge merafo e boela morago mo e tšwago. 21 O itiše gore o se retologele go se se gobatšago,+Gobane o kgethile seo go e na le mohlako.+ 22 Bona! Modimo o diriša matla a gagwe ka tsela e phagamego;Ke mang mohlahli yo a swanago le yena? 23 Ke mang yo a mo sekišitšego ka ditsela tša gagwe,+Le gona ke mang a itšego: ‘O dirile tša go se loke’?+ 24 Gopola gore o swanetše go godiša modiro wa gagwe+Woo batho ba opetšego ka wona.+ 25 Batho ka moka bona ba o tsepeletše;Motho wa nama le madi yena o dula a o lebeletše a le kgole.+ 26 Bona! Modimo o phagame kudu go feta kamoo re ka tsebago;+Palo ya nywaga ya gagwe ga e latišege.+ 27 Gobane o ga marothi a meetse;+A hlotlega e le pula gomme ya ba kgodi ya gagwe, 28 E le gore maru a rothe,+A rothela batho e le a mantši. 29 Ke mang a ka kwešišago boalo bja maru,A kwešiša medumo ya mošašeng wa gagwe?+ 30 Bona! O apareditše seetša sa gagwe godimo ga wona,+Gomme o khurumeditše botlase bja lewatle. 31 Gobane ka tšona o phophothela merafo;+O nea dijo ka boati.+ 32 Ka diatleng tša gagwe o khupeditše legadima,Gomme o le nea taelo gore le fediše mosenyi.+ 33 Go duma ga gagwe+ go bolela ka yena,Le diruiwa di bolela ka yo a rotogago.